**Ministru kabineta noteikumu projekta**

**„Grozījums Ministru kabineta 2013.gada 25.jūnija noteikumos Nr.351 „Sabiedrisko autotransporta līdzekļu iepirkuma noteikumi””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedriskā transporta pakalpojumu likuma 18.panta otrā un trešā daļa.Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā''” (turpmāk – MK rīkojums Nr.282) 7.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedriskā transporta pakalpojumu likuma 18.panta otrā daļa nosaka, ka īpašie sabiedrisko autotransporta līdzekļu iepirkuma noteikumi piemērojami tiem sabiedrisko autotransporta līdzekļu iepirkumiem, kuru paredzamā līgumcena ir vienāda ar Ministru kabineta noteikto līgumcenas robežu vai lielāka. Šo līgumcenas robežu Ministru kabinets nosaka vismaz reizi divos gados, pamatojoties uz Eiropas Savienības tiesību aktiem attiecībā uz līgumcenu robežām, kas jāievēro sabiedrisko pakalpojumu sniedzējiem Sabiedrisko pakalpojumu sniedzēju iepirkumu likuma izpratnē. Saskaņā ar 2014.gada 26.februārī pieņemtās Eiropas Parlamenta un Padomes direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK, iepriekš minētā līgumu robežvērtība piegādes un pakalpojumu līgumiem ir noteikta EUR 414 000 apmērā.MK rīkojuma Nr.282 7.2.apakšpunkts nosaka, ka Ministru kabineta noteikumu projekti, kas ir saistīti ar *euro* ieviešanu un kas nav būtiski tiesiskās noteiktības nodrošināšanai, līdz 2016.gada 1.jūlijam iesniedzami noteiktā kārtībā Ministru kabinetā.Ņemot vērā minēto, nepieciešams veikt grozījumus Ministru kabineta 2013.gada 25.jūnija noteikumos Nr.351 „Sabiedrisko autotransporta līdzekļu iepirkuma noteikumi” 3.punktā, aizstājot līgumcenas robežu 283 240 *latu* ar 414 000 *euro*. |
| 3. | Projekta izstrādē iesaistītās institūcijas | Satiksmes ministrija un VSIA „Autotransporta direkcija”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā transporta pakalpojumu sniedzēji, ar kuriem noslēgti sabiedriskā transporta pakalpojumu pasūtījuma līgumi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un VSIA „Autotransporta direkcija”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV, V, VI sadaļa – projekts šīs jomas neskar.*

Satiksmes ministrs A.Matīss

Vīza:

valsts sekretārs K.Ozoliņš

03.09.2015. 11.30

399

I.Girucka, 67028381

iveta.girucka@sam.gov.lv

S.Mince, 67686494

sanita.mince@atd.lv